stanford-oval/wikipedia huggingface dataset:
ศาสนาในประเทศเกาหลีใต้
ประวัติ > ก่อน พ.ศ. 2488

เดิมชาวเกาหลีนับถือศาสนาพื้นเมืองคือลัทธิมูหรือชินโด ต่อมารัฐโคกูรยอรับศาสนาพุทธจากรัฐฉินเมื่อ พ.ศ. 915 และพัฒนาจนมีรูปแบบเป็นของตนเอง ในช่วงเวลานั้นคาบสมุทรเกาหลีแบ่งออกเป็นสามอาณาจักร คือ โคกูรยอทางเหนือ แพ็กเจทางตะวันตกเฉียงใต้ และชิลลาทางตะวันออกเฉียงใต้ ศาสนาพุทธแพร่หลายไปยังรัฐชิลลาในคริสต์ศตวรรษที่ 5 และเพียงระยะเวลาไม่นาน ศาสนาพุทธได้รับการยอมรับนับถือเป็นศาสนาประจำชาติใน พ.ศ. 1095 ศาสนาพุทธเป็นที่นิยมมากในชิลลาและแพร่หลายไปยังรัฐแพ็กเจ (รัฐทั้งสองตั้งอยู่ในเขตประเทศเกาหลีใต้ในปัจจุบัน) ขณะที่รัฐโคกูรยอยังนิยมนับถือศาสนาพื้นเมืองอยู่อย่างเหนียวแน่น ซึ่งศาสนาพุทธมีคำสอนเชิงจิตวิญญาณ คือ เชื่อเรื่องนิพพาน และโลกหน้า ขณะที่ลัทธิขงจื๊อมีคำสอนเชิงจริยศาสตร์และการปกครอง คือมุ่งเน้นเรื่องการสร้างสังคมที่สงบสุขตามบทบาทและหน้าที่ของตนเอง สองศาสนานี้จึงไม่ก้าวก่ายซึ่งกันและกันและไม่มีปัญหากระทบกระทั่งกัน กระทั่ง พ.ศ. 1461 มีการรวบรวมรัฐทั้งสามก่อตั้งเป็นรัฐโครยอ ศาสนาพุทธก็ยิ่งโดดเด่นและพระสงฆ์เริ่มมีอำนาจทางการเมือง
เมื่อถึงยุคราชวงศ์โชซ็อนเรืองอำนาจช่วงปลายศตวรรษที่ 14 พวกเขานับถือลัทธิขงจื๊อใหม่อย่างเคร่งครัด จึงมีการลดอำนาจและปราบปรามทั้งศาสนาพุทธ และลัทธิชินโด ความเสื่อมของศาสนาพุทธนี้ไม่ได้เกิดจากตัวคำสอนหากแต่เกิดจากนโยบายการปกครอง อารามในพุทธศาสนาหลายแห่งถูกทำลาย จากที่เคยมีอยู่หลายร้อยแห่ง หลงเหลืออารามเพียงสามสิบหกแห่ง ศาสนาพุทธถูกกำจัดออกจากตัวเมืองอย่างเบ็ดเสร็จ ภิกษุและภิกษุณีล้วนถูกกีดกันและผลักดันไปยังพื้นที่ภูเขาอันห่างไกล นโยบายกีดกันนี้กินเวลาจนถึงศตวรรษที่ 19
ปลายศตวรรษที่ 19 โชซ็อนมีสถานะทางการเมืองและวัฒนธรรมย่ำแย่ กลุ่มปัญญาชนจึงมองหาวิธีแก้ปัญหาเพื่อกอบกู้วิกฤติชาติ ในช่วงเวลานี้พวกเขาได้ติดต่อมิชชันนารีตะวันตกให้ช่วยเสนอวิธีแก้ปัญหาให้ชาวเกาหลี เดิมเกาหลีมีชุมชนชาวคริสต์มาตั้งแต่ศตวรรษที่ 17 และ พ.ศ. 2423 รัฐบาลอนุญาตให้มิชชันนารีจำนวนมากเผยแผ่ศาสนาในประเทศอย่างเสรี มิชชันนารีเหล่านี้ก่อตั้งโรงเรียน โรงพยาบาล และโรงพิมพ์ เหล่าพระราชวงศ์เองก็ให้การสนับสนุนศาสนาคริสต์เสียด้วย
ในยุคเกาหลีตกเป็นอาณานิคมของญี่ปุ่น มีการเชื่อมโยงระหว่างศาสนาคริสต์กับลัทธิชาตินิยมเกาหลีอย่างเหนียวแน่น หลังรัฐบาลญี่ปุ่นพยายามกลืนลัทธิชินโดรวมเข้ากับชินโตรัฐ ซึ่งคริสต์ศาสนิกชนปฏิเสธที่จะเข้าร่วมพิธีกรรมทางศาสนาของชินโต ในเวลาเดียวกันก็เกิดขบวนการศาสนาจำนวนมากตั้งแต่ศตวรรษที่ 19 เป็นต้นมา ซึ่งเกิดจากความพยายามที่จะปฏิรูปศาสนาพื้นเมืองเกาหลี โดยเฉพาะลัทธิช็อนโดซึ่งเฟื่องฟูมาก
ประวัติ > พ.ศ. 2488—ปัจจุบัน

หลังการแบ่งคาบสมุทรเกาหลีออกเป็นสองประเทศ รัฐทางเหนือปกครองด้วยระบอบคอมมิวนิสต์ ส่วนรัฐทางใต้ต่อต้านระบอบคอมมิวนิสต์ คริสต์ศาสนิกชนเกาหลีกว่าครึ่งจากเกาหลีเหนืออพยพลงเกาหลีใต้ ประมาณการผู้อพยพลงใต้นี้อาจมากกว่าหนึ่งล้านคน ส่วนผู้ที่นับถือลัทธิช็อนโดยังกระจุกตัวอยู่ในเกาหลีเหนือหลังการแยกดินแดน ขณะที่เกาหลีใต้มีผู้นับถือลัทธิช็อนโดเพียงไม่กี่พันคน ในรัฐบาลประธานาธิบดีพัก ช็อง-ฮีซึ่งเป็นพุทธศาสนิกชน เกิดขบวนการที่เรียกว่า "ขบวนการโค่นล้มการบูชาเทพเจ้า" มีการห้ามมิให้ผู้คนนับถือศาสนาพื้นเมืองและกวาดล้างศาลเจ้าแบบดั้งเดิมทั้งหมดรวมทั้งศาลขงจื๊อ
จากพลวัตทางสังคม ศาสนาพุทธได้รับการฟื้นฟูอย่างรวดเร็วและศาสนาคริสต์มีการเติบโตสูง ดังจะพบว่าวัดพุทธจากเดิมมี 2,306 วัด เมื่อ พ.ศ. 2505 เพิ่มขึ้นเป็น 11,561 วัด ใน พ.ศ. 2540, โบสถ์โปรเตสแตนต์จากเดิม 6,785 แห่ง เมื่อ พ.ศ. 2505 เพิ่มขึ้นเป็น 58,046 แห่ง ใน พ.ศ. 2540, โบสถ์คาทอลิกจากเดิมมี 313 แห่ง เมื่อ พ.ศ. 2508 เพิ่มขึ้นเป็น 1,366 ใน พ.ศ. 2548, วัดของลัทธิว็อนบุลจากเดิมมี 131 วัด เมื่อ พ.ศ. 2512 เพิ่มขึ้นเป็น 418 ใน พ.ศ. 2540 และวัดของลัทธิแทซ็อนจินรีโฮจากเดิมมี 700 วัด เมื่อ พ.ศ. 2526 เพิ่มขึ้นเป็น 1,600 วัด ใน พ.ศ. 2537 จากสถิติสำมะโนครัวประชากรพบว่าประชาชนระบุว่าเป็นพุทธศาสนิกชนเพิ่มขึ้นจากร้อยละ 2.6 เมื่อ พ.ศ. 2505 เพิ่มเป็นร้อยละ 22.8 เมื่อ พ.ศ. 2548 และศาสนาคริสต์เติบโตขึ้นจากร้อยละ 5 เมื่อ พ.ศ. 2505 เพิ่มเป็นร้อยละ 29.2 เมื่อ พ.ศ. 2548 แต่หลังจากปี พ.ศ. 2548 จนถึง 2558 เป็นต้นมาพบว่าศาสนิกชนของทั้งสองศาสนาลดลงอย่างมีนัยสำคัญ โดยเฉพาะศาสนาพุทธที่ลดลงอย่างฮวบฮาบเหลือเพียงร้อยละ 15.5 และผู้นับถือศาสนาคริสต์ลดลงเพียงเล็กน้อยคือร้อยละ 27.6
ประวัติ > โปรเตสแตนต์โจมตีศาสนาดั้งเดิม

ช่วงยุค ค.ศ. 1980 จนถึง 1990 มีศาสนิกชนนิกายโปรเตสแตนต์ที่แสดงตนเป็นปฏิปักษ์ต่อศาสนาพุทธและศาสนาพื้นเมืองของเกาหลี มีการลอบวางเพลิงวัด ตัดเศียรพระพุทธรูปหรือพระโพธิสัตว์ ใช้สีแดงทาเป็นรูปไม้กางเขนลงพระพุทธรูปหรือรูปเคารพในศาสนาอื่น ๆ การกระทำบางอย่างได้รับการสนับสนุนจากศิษยาภิบาลของโบสถ์
ศาสนาพื้นเมือง > ลัทธิมูหรือชิน

ลัทธิมู (เกาหลี: 무교 แปลว่า "ลัทธิเชมัน") หรือ ลัทธิชิน (신교 แปลว่า "ลัทธิเทพเจ้า") บ้างเรียก ชินโด (신도 แปลว่า "วิถีแห่งเทพ") เป็นศาสนาพื้นเมืองดั้งเดิมของชาวเกาหลี ทั้งสองชื่อนี้แม้จะสื่อถึงลัทธิเชมันแบบเกาหลี แต่อี ช็อง-ย็อง อธิบายว่า "ชินโด" เป็นประเพณีของคนทรง และ "มู" เป็นรูปแบบหนึ่งของ "ชินโด" และลัทธิพื้นบ้านนี้ไม่เคยได้รับการยอมรับว่าเป็นศาสนาประจำชาติอย่างลัทธิวูของจีน และลัทธิชินโตของญี่ปุ่น
ความเชื่อหลักคือต้องนับถือ ฮานึลลิม หรือ ฮวันอิน ว่าเป็น "ผู้สร้างทุกสรรพสิ่ง" และ "ของเทพเจ้าทั้งหมดในธรรมชาติ" มีตำนานมาว่าเหล่ามูดังคือสืบสันดานลงมาจากราชาสวรรค์ พระโอรสของพระชนนี [แห่งราชาสวรรค์] การสืบทอดการเป็นคนทรงจะส่งผ่านทางสายผู้หญิง ส่วนตำนานอื่น ๆ มักเชื่อมโยงความเชื่อดั้งเดิมเข้ากับเรื่องทันกุน พระโอรสของราชาสวรรค์ซึ่งเป็นผู้ก่อตั้งชาติเกาหลี นอกจากนี้ยังเชื่อว่ามีจิตวิญญาณสิงสถิตอยู่ในสิ่งที่เคลื่อนไหวได้และเคลื่อนไหวไม่ได้ แต่หลังการเข้ามาของศาสนาที่มีความซับซ้อนกว่า เช่น ลัทธิเต๋า ลัทธิขงจื๊อ และศาสนาพุทธ ศาสนาพื้นบ้านนี้ก็ไม่ได้จางหายไปไหน หากแต่ผสมกลมกลืนไปกับศาสนานั้น ๆ เกิดเป็นองค์ประกอบความเชื่อที่หลากหลาย สำหรับคนเกาหลียุคก่อนจะมองว่าความเชื่อนี้เป็นศาสนาแห่งความกลัวและการเชื่อถือโชคลาง แต่คนยุคปัจจุบันจะมองว่าเป็นองค์ประกอบทางวัฒนธรรมที่ใช้เครื่องดนตรี การร่ายรำ และเครื่องเซ่นไหว้ผี เป็นสีสันหรือศิลปะของเกาหลี
ชาวเกาหลีเรียกคนทรงเพศหญิงว่า "มู"  (무, 巫) หรือ "มูดัง" (무당, 巫堂) หากเป็นคนทรงเพศชายจะเรียกว่า "พักซู" หรือจะเรียกชื่ออื่นก็ได้ เช่น "ดันก็อล" (당골) โดยคนทรงในภาษาเกาหลีหรือเรียกว่า "มู" นั้น ตรงกับคำจีนว่า "วู" (จีน: 巫; พินอิน: wū) ใช้เรียกคนทรงได้ไม่จำแนกเพศ โดยมูดังทำหน้าที่เป็นตัวกลางระหว่างวิญญาณ, เทพเจ้า และมนุษย์ ผ่านพิธีกรรมที่เรียกว่า "กุต" (เกาหลี: 굿) เพื่อแก้ไขปัญหาหรือพัฒนาคุณภาพชีวิตของมนุษย์
ยุคปลายราชวงศ์โชซ็อน มิชชันนารีโปรเตสแตนต์มีอิทธิพลสูงมาก และเริ่มทำลายล้างศาสนาพื้นบ้านด้วยการรณรงค์ผ่านสื่อต่าง ๆ เนื้อหาบ่งถึงความพยายามในการถอนรากถอนโคนความเชื่อพื้นเมืองให้สิ้น ช่วงคริสต์ทศวรรษ 1970 และ 1980 เกิดขบวนการทำลายล้างลัทธิชินโด เกิดการทำลายมรดกทางวัฒนธรรมศาสนาพื้นบ้านเกาหลี เช่น ศาสนสถาน ศาลเจ้า ศาลเพียงตา หรือรูปเคารพจำนวนมาก โดยเฉพาะในรัฐบาลพัก ช็อง-ฮี แต่ความเชื่อในลัทธิพื้นเมืองนี้ยังคงแทรกยาดำและอยู่รอดมาจนถึงปัจจุบัน
ศาสนาพื้นเมือง > ลัทธิช็อนโด

ลัทธิช็อนโด (천도교, 天道教 แปลว่า "วิถีแห่งสวรรค์") เป็นลัทธิที่มีพื้นฐานมาจากลัทธิขงจื๊อกับลัทธิชินอันเป็นศาสนาพื้นเมืองเดิมของเกาหลีด้วยแนวคิดแบบ ทงฮัก (동학, 東學 แปลว่า "การเรียนรู้อย่างตะวันออก") เพื่อให้ต่างจาก ซอฮัก ของคาทอลิก ก่อตั้งโดยชเว เจ-อู (최제우, 崔濟愚) ชนชั้นสูง เมื่อ พ.ศ. 2403 เพื่อต่อต้านศาสนาของพวกต่างด้าว ซึ่งหมายรวมไปถึงศาสนาพุทธและคริสต์ โดยชเว เจ-อูอ้างว่าตนหายจากอาการเจ็บป่วยก็ด้วยอำนาจของ ซังเจ หรือ ฮานึลลิม เทพเจ้าสวรรค์ตามความเชื่อลัทธิพื้นบ้านเกาหลี จนลัทธินี้มีอิทธิพลแพร่หลายไปทั่ว แต่กระนั้นช็อนโดยังดัดแปลงองค์ประกอบทางประเพณีของลัทธิเต๋าและพุทธมาปรับใช้เป็นของตนด้วย สุดท้ายชเวถูกรัฐบาลโชซ็อนประหารชีวิตใน พ.ศ. 2407
ครั้น พ.ศ. 2437 ขบวนการของลัทธินี้เติบโตขึ้นและเกิดการปฏิวัติชาวนาและมีบทบาทสำคัญในการต่อต้านจักรวรรดิญี่ปุ่น หลังการแบ่งประเทศเกาหลีเหนือและเกาหลีใต้ใน พ.ศ. 2488 ศาสนิกชนของช็อนโดส่วนใหญ่อาศัยอยู่ในเกาหลีเหนือ ในประเทศเกาหลีใต้ประวัติของขบวนการทงฮักและลัทธิช็อนโดไม่ใคร่เป็นที่ปรากฏนัก ผิดกับเกาหลีเหนือที่มองการก่อกบฏทงฮักในทัศนคติเชิงบวก
ศาสนาอื่น ๆ > ลัทธิขงจื๊อ

ลัทธิขงจื๊อ (유교) เข้ามายังดินแดนเกาหลีมาตั้งแต่ยุคสามอาณาจักร มีการจัดตั้งมหาวิทยาลัยขงจื๊อในรัฐโคกูรยอและแพ็กเจเมื่อคริสต์ศตวรรษที่ 4 ส่วนรัฐชิลลาถือว่าศาสนาพุทธเป็นศาสนาประจำชาติ แต่ลัทธิขงจื๊อคือรูปแบบโครงสร้างและปรัชญาของรัฐ และคงใช้เรื่อยมาจนถึงยุครัฐโครยอ แต่ศาสนาพุทธนั้นดูจะโดดเด่นมากกว่า
ครั้นมีการสถาปนารัฐโชซ็อน ซึ่งนับถือลัทธิขงจื๊อใหม่ มีการปราบปรามอิทธิพลของศาสนาพุทธ ลัทธิขงจื๊อในเกาหลีมีการพัฒนาตามอิทธิพลท้องถิ่นจนมีรูปแบบเป็นของตนเอง ทั้งยังนำลัทธิขงจื๊อเข้าไปสู่ระบบการศึกษา พิธีกรรม ระเบียบข้าราชการ และส่งเสริมการศึกษาวรรณคดีขงจื๊อ รวมทั้งปลูกฝังคุณค่าตามอุดมคติขงจื๊อแก่คนเกาหลีอย่างลึกซึ้ง ลัทธิขงจื๊อล่มสลายไปพร้อม ๆ กับราชวงศ์โชซ็อน และทุกวันนี้มีประชาชนเกาหลีใต้น้อยมากที่ยังระบุตัวตนว่านับถือลัทธิขงจื๊อ กระนั้นอิทธิพลทางจริยธรรมของขงจื๊อยังปรากฏชัดเจนในวัฒนธรรมเกาหลี รวมทั้งยังคงมีการจัดพิธีกรรมทางศาสนาของขงจื๊อเป็นประจำในช่วงเวลาต่าง ๆ ของปีตามศาลขงจื๊อทั่วประเทศ
ศาสนาอื่น ๆ > ศาสนาอิสลาม

ศาสนาอิสลาม (이슬람교) เข้ามายังดินแดนเกาหลีมาตั้งแต่ยุคสามอาณาจักรผ่านการค้ากับจีน ตรงกับคริสต์ศตวรรษ 7 มีการก่อตั้งชุมชนมุสลิมในรัฐชิลลา แต่ระยะหลังลูกหลานตัดขาดจากโลกมุสลิมจึงเปลี่ยนไปนับถือศาสนาพุทธหรือลัทธิชินโด
ช่วงต้นคริสต์ศตวรรษที่ 20 มีชาวเกาหลีที่อพยพไปแมนจูเรียในยุคอาณานิคมของจักรวรรดิญี่ปุ่น พวกเขาเข้ารีตศาสนาอิสลาม หลังสิ้นสงครามโลกครั้งที่สองพวกเขาจำนวนหนึ่งเดินทางกลับประเทศเกาหลีใต้แต่ยังไม่มีศาสนสถานสำหรับประกอบพิธีกรรม ต่อมาเมื่อเข้าสู่ช่วงสงครามเกาหลี มีทหารตุรกีที่เข้ามาพร้อมกับกองกำลังของสหประชาชาติได้อนุญาตให้ชาวเกาหลีกลุ่มนี้ร่วมประกอบพิธีกรรมทางศาสนาด้วยในเดือนกันยายน พ.ศ. 2498 หลังจากนั้นจึงมีการเลือกตั้งอิหม่ามชาวเกาหลีเป็นครั้งแรก สมาคมอิสลามเกาหลีขยายตัวและจัดระเบียบองค์กรเป็นสมาพันธ์มุสลิมเกาหลีใน พ.ศ. 2510 และมีการก่อสร้างมัสยิดกลางในโซลเมื่อ พ.ศ. 2519 ปัจจุบันมีชาวมุสลิมในประเทศเกาหลีใต้ราว 100,000 คน จำนวนนี้เป็นคนต่างด้าวมากถึงร้อยละ 70-80
ศาสนาอื่น ๆ > ลัทธิชินโต

ลัทธิชินโต (신토) ได้รับการเผยแผ่ในดินแดนเกาหลีในช่วงตกเป็นอาณานิคมของญีปุ่น (พ.ศ. 2453-2488) ชาวเกาหลีถูกมองว่าเป็นพลเมืองญี่ปุ่นโดยสมบูรณ์ โดยญี่ปุ่นมีความพยายามในการหลอมรวมลัทธิชินโดของเกาหลีเข้ากับลัทธิชินโตของญี่ปุ่น เช่นเดียวกับศาสนาพุทธในเกาหลีซึ่งถูกหลอมรวมเข้ากับศาสนาพุทธแบบญี่ปุ่น จนเกิดสังฆเภท พระสงฆ์แตกออกเป็นสองคณะ คือพระสงฆ์ที่ถือพรตพรหมจรรย์ กับพระสงฆ์ที่มีครอบครัวได้แบบญี่ปุ่น มีการสร้างศาลเจ้าญี่ปุ่นขึ้นทั่วคาบสมุทรเกาหลี รวมทั้งมีการบูชาเทพเจ้าระดับสูงและองค์จักรพรรดิญี่ปุ่น ด้วยเหตุนี้ชาวเกาหลีจำนวนมากจึงเปลี่ยนไปเข้ารีตศาสนาคริสต์ เพื่อต่อต้านญี่ปุ่น และสนับสนุนเอกราชของเกาหลี มีการบังคับนักศึกษามหาวิทยาลัยเข้าสักการะศาลเจ้าชินโต หากนักศึกษาปฏิเสธมหาวิทยาลัยนั้นอาจถูกปิด นอกจากนี้ยังมีการบีบบังคับให้คริสต์ศาสนิกชนเข้าเยี่ยมชมศาลเจ้า และมีทหารญี่ปุ่นใช้ดาบปลายปืนบีบบังคับให้สมาชิกโบสถ์เพรสไบทีเรียนเข้าร่วมสักการะศาลเจ้าชินโตด้วย
หลังญี่ปุ่นพ่ายสงครามโลกครั้งที่สอง นักบวชชินโตเดินทางกลับญี่ปุ่น ศาลเจ้าทั้งหลายในคาบสมุทรเป็นเป้าหมายของการดูหมิ่น หลายแห่งถูกทำลายทิ้งจากกระแสความเกลียดชัง บ้างก็นำไปใช้ประโยชน์อื่น ๆ แทน เช่น พิพิธภัณฑ์ เป็นอาทิ
ศาสนาอื่น ๆ > ศาสนาซิกข์

ศาสนาซิกข์ (시크교) เพิ่งเข้าสู่ประเทศเกาหลีใต้เมื่อ 50 ปีก่อน มีการก่อสร้างคุรุทวาราแห่งแรกเมื่อ พ.ศ. 2544 มีชาวซิกข์ในเกาหลีใต้ราว 550 คน และเมื่อเร็ว ๆ นี้ พวกเขาได้รับอนุญาตให้รับสัญชาติเกาหลีใต้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ศาสนาในประเทศเกาหลีใต้
| ด ค กศาสนาในทวีปเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  จอร์เจีย  จอร์แดน  จีน  ซาอุดีอาระเบีย  ซีเรีย  ไซปรัส  ญี่ปุ่น  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไนดารุสซาลาม  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  เยเมน  มองโกเลีย  มัลดีฟส์  มาเลเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาเซอร์ไบจาน  อาร์มีเนีย  อินเดีย  อินโดนีเซีย  อิรัก  อิสราเอล  อิหร่าน  อุซเบกิสถาน  โอมาน 
รัฐที่ได้รับการรับรองอย่างไม่สมบูรณ์:  เซาท์ออสซีเชีย  ไต้หวัน  นอร์เทิร์นไซปรัส  นากอร์โน-คาราบัค  อับฮาเซีย 
เขตบริหารพิเศษ และเขตสังกัด:  เกาะคริสต์มาส  หมู่เกาะโคโคส (คีลิง)  มาเก๊า  บริติชอินเดียนโอเชียนเทร์ริทอรี  ฮ่องกง 
พระศรีอริยเมตไตรย
โบสถ์คริสต์แห่งหนึ่งในหมู่บ้านประวัติศาสตร์ฮาฮเวและยังดง
ภายในวิหารวัดแทฮึงซา
พระสงฆ์เข้าร่วมขบวนแห่ดวงประทีปในเทศกาลวันประสูติของพระพุทธเจ้า
คิม ยุน-อกขณะเลี้ยงเพลสามเณรจากนิกายโช-กเยที่เชิงวาแด
เทมเพิลสเตย์ เป็นการท่องเที่ยวเชิงวัฒนธรรมภายในวัดพุทธของเกาหลีใต้
อาสนวิหารช็อนดงในเมืองช็อนจู
นักพรตหญิงขณะฟังการบรรยาย
จักรวาลวิทยาชาวบ้านเกาหลี
พิธีกรรมบูชาวายุเทพบนเกาะเชจู
ศาสนสถานของลัทธิช็อนโดในโซล
พิธีกรรมเผากระดาษบูชาบรรพบุรุษช่วงฤดูใบไม้ร่วงบนเกาะเชจู
ชาวมุสลิมในเกาหลีช่วงอีดิลฟิฏร์ พ.ศ. 2561
ศาลเจ้าไดเด็ง ในเมืองแทจ็อน
เฟียร์เลส (เพลง)

Error ซิงเกิลโดยเลเซราฟิม
"เฟียร์เลส" (อังกฤษ: Fearless) เป็นซิงเกิลเปิดตัวที่บันทึกโดยเกิร์ลกรุปเกาหลีใต้เลเซราฟิม สำหรับอีพีเปิดตัวในชื่อเดียวกัน วางจำหน่ายโดยซอร์ซมิวสิก เมื่อวันที่ 2 พฤษภาคม ค.ศ. 2022 เวอร์ชันภาษาญี่ปุ่นวางจำหน่ายแบบดิจิทัลในวันที่ 15 ธันวาคม 2022 และวางจำหน่ายจริงในวันที่ 25 มกราคม 2023 โดยอีเอ็มไอและยูนิเวอร์แซลเจแปน และเป็นซิงเกิลเปิดตัวที่ญี่ปุ่นของกลุ่ม
เพลงประสบความสำเร็จในเชิงพาณิชย์และติดหนึ่งในสิบอันดับแรกในญี่ปุ่น มาเลเซีย สิงคโปร์ และเกาหลีใต้ ในขณะที่เวอร์ชันภาษาญี่ปุ่นติดอันดับ บิลบอร์ดเจแปนฮอต 100 และออริคอนซิงเกิลส์ชาร์ต ได้รับการรับรองระดับแพลตตินัมสำหรับการสตรีมในญี่ปุ่นและเกาหลีใต้ และได้รับการรับรองระดับสองแพลตินัมจากยอดขายในญี่ปุ่น
เบื้องหลังและการวางจำหน่าย

วันที่ 14 มีนาคม 2022 ซอร์ซมิวสิกประกาศว่าจะเปิดตัวเกิร์ลกรุปใหม่ร่วมกับไฮบ์คอร์ปอเรชัน หนึ่งสัปดาห์ต่อมาไฮบ์คอร์ปอเรชันประกาศว่ากลุ่มจะเปิดตัวในเดือนพฤษภาคม วันที่ 13 เมษายน มีการประกาศว่ากลุ่มจะปล่อยอีพีเปิดตัวในชื่อเฟียร์เลสในวันที่ 2 พฤษภาคม วันที่ 25 เมษายน รายชื่อเพลงได้รับการเผยแพร่ และประกาศว่าเพลง "เฟียร์เลส" จะเป็นซิงเกิลหลักของอีพี ตามด้วยวิดีโอไฮไลต์เมดเลย์ในอีกสองวันต่อมา ทีเซอร์มิวสิกวิดีโอเพลง "เฟียร์เลส" ปล่อยออกมาในวันที่ 29 เมษายน และ 1 พฤษภาคม ตามลำดับ การวางจำหน่ายเพลงเวอร์ชันภาษาญี่ปุ่นประกาศในวันที่ 25 พฤศจิกายน ซึ่งเป็นส่วนหนึ่งของการเปิดตัวในญี่ปุ่นของเลเซราฟิมในวันที่ 25 มกราคม 2023
การโปรโมต

หลังจากการเปิดตัวเฟียร์เลสนั้น เลเซราฟิมได้จัดการแสดงสดในวันเดียวกัน เพื่อแนะนำอีพีและสื่อสารกับแฟน ๆ ของพวกเธอ กลุ่มได้แสดงเพลง "เฟียร์เลส" และ "บลูเฟรม" ในระหว่างโชว์เคส ต่อมาพวกเธอได้แสดงในรายการเพลงสามรายการ ได้แก่ เอ็มเคานต์ดาวน์ของเอ็มเน็ต เมื่อวันที่ 5 พฤษภาคม มิวสิกแบงก์ของเคบีเอสเมื่อวันที่ 6 พฤษภาคม และอินกีกาโยของเอสบีเอส เมื่อวันที่ 8 พฤษภาคม ในสัปดาห์ที่สอง พวกเธอได้แสดงในรายการเพลงห้ารายการ ได้แก่ เดอะโชว์ของเอสบีเอสเอ็มทีวี เมื่อวันที่ 10 พฤษภาคม โชว์แชมเปียนของเอ็มบีซีเอ็ม เมื่อวันที่ 11 พฤษภาคม เอ็มเคานต์ดาวน์ของเอ็มเน็ต เมื่อวันที่ 12 พฤษภาคม มิวสิกแบงก์ของเคบีเอสเมื่อวันที่ 13 พฤษภาคม และอินกีกาโยของเอสบีเอส เมื่อวันที่ 15 พฤษภาคม ซึ่งพวกเธอได้รับรางวัลชนะเลิศจากการปรากฏตัวในรายการเดอะโชว์และมิวสิกแบงก์ ในสัปดาห์ที่สาม เลเซราฟิมได้แสดงในรายการเดอะโชว์ เมื่อวันที่ 17 พฤษภาคม ซึ่งพวกเธอได้รับรางวัลชนะเลิศ ในสัปดาห์ที่ห้า พวกเธอได้แสดงในรายการโชว์แชมเปียน เมื่อวันที่ 1 มิถุนายน ซึ่งพวกเธอได้รับรางวัลชนะเลิศ
เพลง "เฟียร์เลส" เวอร์ชันภาษาญี่ปุ่นแสดงในเทศกาลดนตรีเอ็นเอชเค โคฮากุอูตะกัสเซ็ง ครั้งที่ 73 ในวันส่งท้ายปีเก่าของปี ค.ศ. 2022
รางวัล

| ปี | พิธีมอบรางวัล | รางวัล | ผล | อ้างอิง |
| --- | --- | --- | --- | --- |
| 2023 | เซอร์เคิลชาร์ตมิวสิกอะวอดส์ | Artist of the Year – Global Digital Music (May) | ชนะ |  |
| 2023 | เซอร์เคิลชาร์ตมิวสิกอะวอดส์ | New Artist of the Year – Digital | เสนอชื่อเข้าชิง |  |
| 2023 | โกลเดนดิสก์อะวอดส์ | Best Digital Song (Bonsang) | เสนอชื่อเข้าชิง |  |
| 2022 | มามาอะวอดส์ | Best Dance Performance Female Group | เสนอชื่อเข้าชิง |  |
| 2022 | มามาอะวอดส์ | Song of the Year | เสนอชื่อเข้าชิง |  |
| รายการ | วันที่ | อ้างอิง |
| --- | --- | --- |
| มิวสิกแบงก์ | 13 พฤษภาคม 2022 |  |
| โชว์แชมเปียน | 1 มิถุนายน 2022 |  |
| เดอะโชว์ | 10 พฤษภาคม 2022 |  |
| เดอะโชว์ | 17 พฤษภาคม 2022 |  |
รายชื่อเพลง

ซีดีซิงเกิล / ดิจิทัลดาวน์โหลด / สตรีมมิง (เวอร์ชันภาษาญี่ปุ่น)
"Fearless" (Japanese version) – 2:48
"Blue Flame" (Japanese version) – 3:21
"Choices" – 3:21
ดีวีดี (เวอร์ชันภาษาญี่ปุ่น – limited B)
"Fearless" (Japanese version) (music video) – 2:54
"Fearless" (Japanese version) (MV & jacket shoot sketch)
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Japan (RIAJ)  เวอร์ชันภาษาญี่ปุ่น  | 2× Platinum | 500,000^ |
สตรีมมิง
| Japan (RIAJ) | Platinum | 100,000,000† |
| South Korea (KMCA) | Platinum | 100,000,000† |
 ^ตัวเลขการจัดส่งขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการวางจำหน่าย

| ภูมิภาค | วันที่ | รูปแบบ | เวอร์ชัน | สังกัด |
| --- | --- | --- | --- | --- |
| ต่าง ๆ | 2 พฤษภาคม 2022 | ดิจิทัลดาวน์โหลด สตรีมมิง | เกาหลี | ซอร์ซมิวสิก วายจีพลัส |
| ญี่ปุ่น | 15 ธันวาคม 2022 | ดิจิทัลดาวน์โหลด สตรีมมิง | ญี่ปุ่น | อีเอ็มไอ ซอร์ซมิวสิก ยูนิเวอร์แซลเจแปน |
| ญี่ปุ่น | 25 มกราคม 2023 | ซีดีซิงเกิล | ญี่ปุ่น | อีเอ็มไอ ซอร์ซมิวสิก ยูนิเวอร์แซลเจแปน |
| ญี่ปุ่น | 25 มกราคม 2023 | ซีดี + ดีวีดี | ญี่ปุ่น | อีเอ็มไอ ซอร์ซมิวสิก ยูนิเวอร์แซลเจแปน |
ดูเพิ่ม

รายชื่อผู้ชนะชาร์ตมิวสิกแบงก์ (2022)
รายชื่อผู้ชนะชาร์ตโชว์แชมเปียน (2022)
รายชื่อผู้ชนะชาร์ตเดอะโชว์ (2022)
กีฬาแบดมินตันในโอลิมปิกฤดูร้อน 2012 – ชายเดี่ยว

| แบดมินตัน ชายเดี่ยว ในโอลิมปิกครั้งที่ 30 |
| --- | --- |

สนาม: Wembley Arena
วันที่: 28 กรกฎาคม – 5 สิงหาคม
จำนวนนักกีฬา: 40 คน  จาก 34 ประเทศ
กีฬาแบดมินตันในโอลิมปิกฤดูร้อน 2012 ประเภทชายเดี่ยว
เริ่มแข่งขันวันที่ 28 กรกฎาคม - 5 สิงหาคม 2555
สนามที่ใช้ในการแข่งขัน : Wembley Arena
จำนวนนักกีฬาที่เข้าร่วมการแข่งขัน 40 คน จาก 34 ประเทศ
มือวางอันดับ

| กีฬาแบดมินตัน โอลิมปิกฤดูร้อน 2012  |
| --- | --- | --- | --- | --- | --- | --- |
| เดี่ยว : |   | ชาย |   | หญิง |   |  |
| คู่ : |   | ชาย |   | หญิง |   | ผสม |
| --- | --- |
  Lee Chong Wei (MAS)   Lin Dan (CHN)   Chen Long (CHN)   Chen Jin (CHN)   Peter Gade (DEN)   Sho Sasaki (JPN)   Lee Hyun-il (KOR)   Kenichi Tago (JPN):     Simon Santoso (INA)    Nguyen Tien Minh (VIE)    Taufik Hidayat (INA)    Jan Ø. Jørgensen (DEN)    Shon Wan-ho (KOR)    Marc Zwiebler (GER)    Rajiv Ouseph (GBR)    Wong Wing Ki (HKG)
สรุปผลการแข่งขัน

| Event | เหรียญทอง | เหรียญเงิน | เหรียญทองแดง |
| --- | --- | --- | --- |
| ชายเดี่ยว  รายละเอียด | Lin Dan  จีน | Lee Chong Wei  มาเลเซีย | Chen Long  จีน |
ผลการแข่งขัน > รอบแบ่งกลุ่ม > กลุ่ม เอ

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Lee Chong Wei (MAS) | 1 | 1 | 0 | 2 | 1 | 1 |
|  Ville Lång (FIN) | 1 | 0 | 1 | 1 | 2 | 0 |
| 30 July, 20:15> Athlete 1 | 30 July, 20:15> Score | 30 July, 20:15> Athlete 2 |
| --- | --- | --- |
|  Lee Chong Wei (MAS) | 21–8 14–21 21–11 |  Ville Lång (FIN) |
ผลการแข่งขัน > รอบแบ่งกลุ่ม > กลุ่ม บี

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Simon Santoso (INA) | 2 | 2 | 0 | 4 | 0 | 2 |
|  Raul Must (EST) | 2 | 1 | 1 | 2 | 2 | 1 |
|  Michael Lahnsteiner (AUT) | 2 | 0 | 2 | 0 | 4 | 0 |
| Athlete 1> 28 July, 20:19 | Score> 28 July, 20:19 | Athlete 2> 28 July, 20:19 |
| --- | --- | --- |
|  Michael Lahnsteiner (AUT) | 14–21 18–21 |  Raul Must (EST) |
29 July, 13:07
|  Simon Santoso (INA) | 21–12 21–8 |  Raul Must (EST) |
31 July, 13:07
|  Simon Santoso (INA) | 21–11 21–7 |  Michael Lahnsteiner (AUT) |
ผลการแข่งขัน > รอบแบ่งกลุ่ม > กลุ่ม ซี

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Niluka Karunaratne (SRI) | 1 | 1 | 0 | 2 | 0 | 1 |
|  Kenichi Tago (JPN) | 1 | 0 | 1 | 0 | 2 | 0 |
| 30 July, 09:07> Athlete 1 | 30 July, 09:07> Score | 30 July, 09:07> Athlete 2 |
| --- | --- | --- |
|  Kenichi Tago (JPN) | 18–21 16–21 |  Niluka Karunaratne (SRI) |
ผลการแข่งขัน > รอบแบ่งกลุ่ม > กลุ่ม ดี

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Parupalli Kashyap (IND) | 2 | 2 | 0 | 4 | 0 | 2 |
|  Nguyen Tien Minh (VIE) | 2 | 1 | 1 | 2 | 3 | 1 |
|  Yuhan Tan (BEL) | 2 | 0 | 2 | 1 | 4 | 0 |
| Athlete 1> 28 July, 09:42 | Score> 28 July, 09:42 | Athlete 2> 28 July, 09:42 |
| --- | --- | --- |
|  Parupalli Kashyap (IND) | 21–14 21–12 |  Yuhan Tan (BEL) |
29 July, 19:07
|  Nguyen Tien Minh (VIE) | 17–21 21–14 21–10 |  Yuhan Tan (BEL) |
31 July, 08:30
|  Nguyen Tien Minh (VIE) | 9–21 14–21 |  Parupalli Kashyap (IND) |
ผลการแข่งขัน > รอบแบ่งกลุ่ม > กลุ่ม อี

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Chen Long (CHN) | 1 | 1 | 0 | 2 | 0 | 1 |
|  Boonsak Ponsana (THA) | 1 | 0 | 1 | 0 | 2 | 0 |
| 29 July, 13:40> Athlete 1 | 29 July, 13:40> Score | 29 July, 13:40> Athlete 2 |
| --- | --- | --- |
|  Chen Long (CHN) | 21–12 21–17 |  Boonsak Ponsana (THA) |
ผลการแข่งขัน > รอบแบ่งกลุ่ม > กลุ่ม เอฟ

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Wong Wing Ki (HKG) | 2 | 2 | 0 | 4 | 0 | 2 |
|  Brice Leverdez (FRA) | 2 | 1 | 1 | 2 | 2 | 1 |
|  Edwin Ekiring (UGA) | 2 | 0 | 2 | 0 | 4 | 0 |

| Athlete 1> 28 July, 19:42 | Score> 28 July, 19:42 | Athlete 2> 28 July, 19:42 |
| --- | --- | --- |
|  Brice Leverdez (FRA) | 21–12 21–11 |  Edwin Ekiring (UGA) |
30 July, 08:30
|  Wong Wing Ki (HKG) | 21–10 21–8 |  Edwin Ekiring (UGA) |
31 July, 20:50
|  Wong Wing Ki (HKG) | 21–11 21–16 |  Brice Leverdez (FRA) |
ผลการแข่งขัน > รอบแบ่งกลุ่ม > กลุ่ม จี

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Peter Gade (DEN) | 1 | 1 | 0 | 2 | 0 | 1 |
|  Pedro Martins (POR) | 1 | 0 | 1 | 0 | 2 | 0 |
| 30 July, 19:44> Athlete 1 | 30 July, 19:44> Score | 30 July, 19:44> Athlete 2 |
| --- | --- | --- |
|  Peter Gade (DEN) | 21–14 21–8 |  Pedro Martins (POR) |
ผลการแข่งขัน > รอบแบ่งกลุ่ม > กลุ่ม เอช

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Shon Wan-ho (KOR) | 2 | 2 | 0 | 4 | 0 | 2 |
|  Vladimir Ivanov (RUS) | 2 | 1 | 1 | 2 | 2 | 1 |
|  Hsu Jen-hao (TPE) | 2 | 0 | 2 | 0 | 4 | 0 |
| Athlete 1> 28 July, 13:40 | Score> 28 July, 13:40 | Athlete 2> 28 July, 13:40 |
| --- | --- | --- |
|  Shon Wan-ho (KOR) | 21–15 21–19 |  Vladimir Ivanov (RUS) |
30 July, 13:07
|  Hsu Jen-hao (TPE) | 15–21 13–21 |  Vladimir Ivanov (RUS) |
31 July, 13:44
|  Shon Wan-ho (KOR) | 21–14 21–10 |  Hsu Jen-hao (TPE) |
ผลการแข่งขัน > รอบแบ่งกลุ่ม > กลุ่ม ไอ

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Jan Ø. Jørgensen (DEN) | 2 | 2 | 0 | 4 | 0 | 2 |
|  Derek Wong (SIN) | 2 | 1 | 1 | 2 | 2 | 1 |
|  Misha Zilberman (ISR) | 2 | 0 | 2 | 0 | 4 | 0 |
| Athlete 1> 28 July, 20:54 | Score> 28 July, 20:54 | Athlete 2> 28 July, 20:54 |
| --- | --- | --- |
|  Jan Ø. Jørgensen (DEN) | 21–13 21–12 |  Misha Zilberman (ISR) |
29 July, 13:44
|  Derek Wong (SIN) | 21–9 21–15 |  Misha Zilberman (ISR) |
31 July, 19:09
|  Jan Ø. Jørgensen (DEN) | 21–17 21–14 |  Derek Wong (SIN) |
ผลการแข่งขัน > รอบแบ่งกลุ่ม > กลุ่ม เจ

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Lee Hyun-il (KOR) | 1 | 1 | 0 | 2 | 0 | 1 |
|  Rodrigo Pacheco (PER) | 1 | 0 | 1 | 0 | 2 | 0 |
| 29 July, 09:05> Athlete 1 | 29 July, 09:05> Score | 29 July, 09:05> Athlete 2 |
| --- | --- | --- |
|  Lee Hyun-il (KOR) | 21–12 21–7 |  Rodrigo Pacheco (PER) |
ผลการแข่งขัน > รอบแบ่งกลุ่ม > กลุ่ม เค

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Marc Zwiebler (GER) | 2 | 2 | 0 | 4 | 1 | 2 |
|  Dmytro Zavadsky (UKR) | 2 | 1 | 1 | 3 | 2 | 1 |
|  Mohamed Ajfan Rasheed (MDV) | 2 | 0 | 2 | 0 | 4 | 0 |
| Athlete 1> 28 July, 09:09 | Score> 28 July, 09:09 | Athlete 2> 28 July, 09:09 |
| --- | --- | --- |
|  Marc Zwiebler (GER) | 21–9 21–6 |  Mohamed Ajfan Rasheed (MDV) |
30 July, 13:44
|  Dmytro Zavadsky (UKR) | 21–8 21–8 |  Mohamed Ajfan Rasheed (MDV) |
31 July, 19:44
|  Marc Zwiebler (GER) | 17–21 21–10 21–16 |  Dmytro Zavadsky (UKR) |
ผลการแข่งขัน > รอบแบ่งกลุ่ม > กลุ่ม แอล

| Athlete | Pld | W | L | SW | SL | Pts |
| --- | --- | --- | --- | --- | --- | --- |
|  Chen Jin (CHN) | 1 | 1 | 0 | 2 | 0 | 1 |
|  Przemysław Wacha (POL) | 1 | 0 | 1 | 0 | 2 | 0 |
| 30 July, 20:50> Athlete 1 | 30 July, 20:50> Score | 30 July, 20:50> Athlete 2 |
| --- | --- | --- |
|  Chen Jin (CHN) | 21–15 21–8 |  Przemysław Wacha (POL) |